Tänan kajastuse eest ja kinnitan ühtlasi, et mulle isikuandmete teema käsitlemine meelepaha ei tekita. Lihtsalt imestasin, et see nii mastaapse tähelepanu keerisesse satus.    Mõned sisulised kobisemised ka.    Töölepingu seaduse teine lugemine lõpetati eile öösel ja kolmas lugemine on järgmisel nädalal. Tõenäoliselt seadusesse enam olulisi muudatusi ei tule ja oletatavalt see ka tuleval  kolmapäeval vastu võetakse ehk praegu võiks olla õige aeg end kurssi viia.    Britide parlamenditülist pean vist ise kirjutama. Kui mahti saan. Tahaks loota et saangi, kuid ei tea.    Kirjanduspreemia pälvis Jean-Marie Gustave Le Clézio.    Obama kodulinn on küll Chicago, kuid USA autotööstuse pealinn on ikkagi Detroit. Kui aga autotööstus peaks pankrotistuma, ulatub selle majanduslik mõju üle terve USA, Chicago kaasa arvatud. Senati menetluses on 15 miljardi dollari abipakett,  mille vastuvõtmise poolt Bush ja Obama ühise pöördumise senaatoritele läkitasid, lõunaosariikide republikaanid aga tahavad oma jah-hääle eest midagi vastu saada.    Eravestluses vahepeal öeldakse, et unusta ära, mis ma sulle rääkisin, kuid inimmälu paraku käsu peale ei tööta. Veebimälu aga on sisuliselt kustumatu ehk ühe või teise teabe võib küll näiteks kohtu käsul mõnest konkreetsest kohast eemaldada, kuid Internetist ei eemaldu kunagi ükski asi, mis sinna sisse libisenud.